**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA DE REVIZUIRE A DECIZIEI ETAPEI DE ÎNCADRARE**

**Nr. 462 din 8 SEPTEMBRIE 2022**

**Proiect 8 FEBRUARIE 2024**

 Ca urmare a notificării depusă de **PÂRLEA ANCUȚA-VERONICA ÎNTREPRINDERE INDIVIDUALĂ,** cu sediulîn localitatea Maieru, nr. 1006, comuna Maieru*,* judeţul Bistriţa-Năsăud,înregistrată la Agenţia pentru Protecţia Mediului Bistriţa-Năsăud cu nr. 14808/11.12.2023, ultima completare cu nr. 1502/07.02.2024, cu privire la modificările aduse proiectului: ”*Înființare cultura de afin, comuna Maieru, județul Bistrița-Năsăud”,* propus a fi amplasat în localitatea Maieru, nr. CF. 27272, 27273, comuna Maieru, judeţul Bistriţa-Năsăud, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 31.01.2024, **revizuirea Deciziei Etapei de Încadrare nr. 462/08.09.2022**, emisă pentru  **proiectul*****”Înființare cultura de afin, comuna Maieru, județul Bistrița-Năsăud”***, propus a fi amplasat în localitatea Maieru, nr. CF. 27272, 27273, comuna Maieru,judeţul Bistriţa-Năsăud, **proiectul** **nu se supune evaluării impactului asupra mediului.**

**Justificarea prezentei decizii:**

 **I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul propus **intră sub incidența Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 1, lit. b) ”proiecte pentru utilizarea terenului necultivat sau a suprafețelor parțial antropizate în scop agricol intensiv” și la lit. c) ”proiecte de gospodărire a apelor pentru agricultură, inclusiv proiecte de irigații și desecări”;

Proiectul propus **nu intră sub incidența**[**art. 28**](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

Proiectul propus **intră sub incidența prevederilor**[**art. 48**](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)**și**[**54**](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei Comunei Maieru, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului:**

***a) dimensiunea și concepția întregului proiect*** :

*În urma parcurgerii procedurii, pentru proiectul inițial a fost emisă Decizia etapei de încadrare nr. 462/08.09.2022.*

*Solicitarea de revizuire s-a făcut datorită modificărilor aduse proiectului, respectiv:*

*-modificarea sistemului de irigații având în vedere imposibilitatea amenajării în locul stabilit inițial a cuvetei de stocare a apei, întrucât terenul este stâncos;*

*- înlocuirea plantației de loniceră cu afin.*

 *Proiectul are ca obiectiv principal înfiintarea unei culturi de afin în sistem ecologic;*

*- Înființarea plantației presupune realizarea lucrărilor de defrișare, de organizare și amenajare a teritoriului, de pregătire a terenului, de fertilizare și dezinfecție a solului, de administrare a gunoiului de grajd, achiziționarea materialului săditor, plantatul pomilor, instalarea sistemului de împrejmuire, a sistemului de gospodărire a apelor și a sistemului de irigare. De asemenea, s-a prevăzut achiziționarea de mașini și utilaje agricole necesare desfășurării activității propuse prin proiect.*

*Suprafața totală 22.625 m2 din care:*

*- drumuri tehnologice 2.927 m2;*

*- bazin apă 75 m2;*

*- stație pompare 25 m2;*

*- clădire depozit-magazie 108 m2;*

*- spațiu verde 302 m2;*

*- plantație afin 19.188 m2;*

*Distanțele de plantare alese pentru afin sunt de 3,0 x 0,8 m, 4.166 tufe/ha deci pentru toată suprafața numărul de tufe înrădăcinate sunt de 7.915 buc.;*

*- Accesul spre terenul propus pentru plantare se face din strada Valea Caselor iar pe teritoriul plantației va fi amenajată o rețea de drumuri tehnologice;*

*Pe amplasament sunt prevăzute a se realiza:*

***- lucrări de nivelare****: se va executa cu buldozerul pe tractor de 81-180 CP și are ca scop realizarea unor suprafețe cu aceiași pantă pentru a nu avea fenomene de stagnare a apei în lungul pantei. Se va nivela de așa natură încât sa nu se elimine stratul fertil de la suprafață, refacerea acestuia fiind foarte dificilă.*

***- lucrări de scarificare****: prin scarificare se va optimiza, pentru o anumită perioadă, raportul dintre volumul parții solide a solului și cel lacunar; pe de altă parte, este redusă sau înlăturată starea de tasare a materialului de sol până la un nivel acceptabil al relațiilor dintre sol, apă, aer, planta cultivată și tehnologii;*

*-* ***lucrări fertilizare****: gunoiul de grajd semifermentat care se recomandă și prin studiul agropedologic, pentru aplicare la pregătirea terenului pentru înfiinţarea plantaţiei este de 40 t/ha;*

*-* ***lucrări de arat și nivelare superficială****: Înainte de efectuarea arături se va aplica o doză de 3,0 tone/ha de sulf pentru mărirea acidității. Ultima lucrare înainte de plantare este efectuarea unei arături adânci de cca 30 cm, pe toată suprafața urmată de două discuiri sau două lucrări cu sapa rotativă;*

*-* ***sistem de******irigare****: Sursa de apă ce va fi utilizată la sistemul de irigații propus este de suprafața, fiind reprezentată de un izvor existent pe amplasament. Izvorul va fi captat prin intermediul unei camere de captare din beton armat având un volum de 2 m3 și următoarele elemente caracteristice: filtru din pietriș mărgăritar, ecran de etanșare din argilă, deversor, pereți din beton armat, ieșire conductă de distribuție, ieșire conductă de golire.*

*Pentru a nu avea un operator care să deschidă și să închidă valvele conform planului de irigații, se va monta un controller cu zone.*

*Din izvor apa va fi direcționată gravitațional printr-o conductă de Pehd Dn 63 cu lungime de 181m pana la un rezervor cilindric din tablă oțel având diametru de 10 m și înălțime de 3 m, rezultând un volum de 236 m3. Rezervorul va fi poziționat pe o fundație din beton având diametrul de 11 m și înălțimea de 1 m din care în fundație 0,6 m iar în elevație 0,4 m.*

*Rezervorul va fi livrat și va fi asamblat la fața locului.*

*Conducta de aducțiune de la izvor la bazin va fi din PEHD PE 80 Dn 63 L=181m ce va fi montată subteran sub drumul de acces din partea superioară a plantației.*

*În imediata vecinatate a bazinului este prevăzută o stație de pompare într-o construcție din zidărie din cărămidă cu placă de beton la bază. Suprafața construcției va fi de 25 m2.*

*Stația va fi prevăzută cu o pompă de tip Pedrollo JSW 3BM cu debit 4,5 m3/h.*

*Stația de pompare va avea o conductă de aspirație din bazin și o conductă de refulare din PEHD PE 80 Dn 32 cu lungimea de 184 m până la un racord de unde se va dirija apa spre toate parcelele.*

*Din conducta de refulare pe toate rândurile vor fi instalate benzi de picurare din polietilenă moale cu fante LDPE Dn 16 mm L=6.120 m. Instalaţia de irigare va funcţiona în corelație cu necesarul de apă corespunzător gradului de umiditate din aer şi sol. Sistemul de control al reţelei de irigare va fi montat tot în camera tehnică.*

*Pentru contorizarea cantităţilor de ape utilizate la irigare şi tratamente fitosanitare este prevăzut un apometru mecanic în camera tehnică a echipamentelor de pompare.*

*-* ***împrejmuirea plantație****: se va realiza o împrejmuire din gard pe stâlpi de beton și plasă de sârmă. Gardul este amplasat pe perimetru exterior al plantației, lungimea totală este de 612 ml.*

*-* ***înființarea culturii:*** *Eliberarea terenului de planta premergătoare; arătura adâncă la 20-30 cm; discuirea arăturii, pichetarea terenului. Materialul săditor constă în butaşi înrădăcinaţi şi fortificaţi 1 an.*

*Se vor* ***achiziționa următoarele utilaje și echipamente agricole****: tractor 70 CP echipat cu încărcător frontal, remorcă monoax, atomizor tractat 1000l, tocător masă vegetală, echipament anti-îngheț, cositoare, trans palet cu cântar, motocositoare tip gazon, foarfecă cu acumulator.*

*Utilajele și echipamentele vor fi folosite în fluxul de producție și vor avea impact semnificativ asupra creșterii productivității muncii, îmbunătățirea condițiilor de lucru și a calității produselor obținute.*

***b) cumularea cu alte proiecte existente si/sau aprobate****: nu are efect cumulativ cu alte proiecte din zonă;*

***c) utilizarea resurselor naturale, in special a solului, a terenurilor, a apei si a biodiversitatii****: se utilizează solul pentru plantare și apă pentru irigare;*

***Utilități:***

*1. Alimentare cu apă – Sursa de apă ce va fi utilizată la sistemul de irigații propus este de suprafața, fiind reprezentată de un izvor existent pe amplasament.*

*Din izvor apa va fi directionata gravitational printr-o conducta de Pehd Dn 63 cu lungime de 181 m pana la un rezervor cilindric din tabla otel avand diametru de 10 m si inaltime de 3 m, rezultand un volum de 236 m3. Rezervorul va fi pozitionat pe o fundatie din beton avand diametrul de 11 m si inaltimea de 1 m din care in fundatie 0,6 m iar in elevatie 0,4 m.*

*Conducta de aductiune de la izvor la bazin va fi din PEHD PE 80 Dn 63 L=181m ce va fi montata subteran sub drumul de acces din partea superioara a plantatiei.*

*In imediata vecinatate a bazinului este prevazuta o statie de pompare intr-o constructie din zidarie din caramida cu placa de beton la baza. Suprafata constructiei va fi de 25 m2.*

*Statia va fi prevazuta cu o pompa de tip Pedrollo JSW 3BM cu debit 4,5 m3/h.*

*Statia de pompare va avea o conducta de aspiratie din bazin si o conducta de refulare din PEHD PE 80 Dn 32 cu lungime de 184 m pana la un racord de unde se va dirija apa spre toate parcelele.*

*Din conducta de refulare pe toate randurile vor fi instalate benzi de picurare din polietilena moale cu fante LDPE Dn 16 mm L=6.120 m. Instalaţia de irigare va funcţiona în corelație cu necesarul de apă corespunzător gradului de umiditate din aer şi sol. Sistemul de control al reţelei de irigare va fi montat tot în camera tehnică.*

*2. Evacuare ape uzate – nu rezultă ape uzate menajere;*

*3. Energie electrica – exista pe amplasament linie electrică.*

*4. Încălzirea – nu este cazul.*

***d) cantitatea si tipurile de deseuri generate/gestionate****:*

*Se generează:*

*- deșeuri organice – provenite din tăieri și curățarea spațiilor verzi;*

*- deșeuri plastice – provenite de la ambalajele fertilizatorilor și a produselor fito-sanitare;*

*- deșeuri menajere – provenite de la personalul din fermă, sunt colectate în pubele, după care sunt transportate şi depozitate pe amplasamente autorizate, prin relaţie contractuală cu operatorul de salubrizare;*

*Deșeurile urmează circuitul specific fiecărui tip de reciclare/eliminare.*

***e) poluarea si alte efecte negative:*** *în timpul realizării proiectului vor fi emisii și zgomot de la utilaje și mijloace de transport. În timpul funcționării, nu rezultă emisii.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *produsele fitosanitare care se utilizează vor fi manevrate conform legislației specifice în vigoare, nu prezintă riscuri de accidente majore.*

**g)** ***riscurile pentru sanatatea umana (de ex., din cauza contaminarii apei sau a poluarii atmosferice):*** *Dată fiind locația și natura activității, respectiv proiectul se implementează în intravilan și parțial în extravilanul comunei Maieru, livada nu prezintă riscuri pentru sănătatea umană.*

*Proiectul a luat în calcul toate elementele, astfel încât lucrările ce se vor efectua să nu reprezinte o amenințare pentru igiena sau sănătatea și siguranța lucrătorilor, nici să exercite un impact asupra calității mediului sau a climei.*

**2. Amplasarea proiectelor:**

**2.1** ***utilizarea actuală şi aprobată a terenurilor:*** *pentru solicitarea de revizuire a fost emis Certificatul de Urbanism nr. 71/08.08.2023, eliberat de Primăria Comunei Maieru, terenul fiind proprietatea titularului.*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

**2.3*****capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor* – *proiectul nu este amplasat în zone umede, riverane, sau guri ale râurilor;*

*b) zone costiere şi mediul marin* –*proiectul nu este amplasat în zonă costieră sau mediu marin;*

*c) zonele montane şi forestiere* *–* *proiectul este amplasat în intravilan și parțial în extravilanul comunei Maieru, nu este amplasat în zonă montană și forestieră;*

*d) arii naturale protejate de interes naţional, comunitar, internaţional* – *proiectul nu este amplasat în arie naturală protejată de interes național, comunitar, internațional;*

e) *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică* – *proiectul nu este amplasat în niciuna din zonele de mai sus;*

f) *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* cazuri – *proiectul nu este amplasat intr-o astfel de zonă;*

*g) zonele cu o densitate mare a populației* – *proiectul este amplasat in intravilan și parțial în extravilan;*

*h) peisaje şi situri importante din punct de vedere istoric, cultural sau arheologic*:– *proiectul nu este amplasat în peisaje si situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

*a)* ***Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Va fi afectată direct doar suprafața de teren pe care se realizează proiectul în timpul efectuării lucrărilor, iar locul de implementare al proiectului este situat în intravilan și parțial în extravilan;*

*b)****Natura impactului****- lucrările ce urmează a fi executate pentru realizarea proiectului, nu vor avea un impact negativ semnificativ asupra factorilor de mediu şi nu vor crea un disconfort pentru populaţie;*

*c)* ***Natura transfrontieră a impactului*** *– lucrările propuse nu au efect transfrontier.*

*d)* ***Intensitatea şi complexitatea impactului*** *- impactul va fi redus, se va manifesta doar pe perioada realizării proiectului asupra factorului de mediu sol.*

*e)* ***Probabilitatea impactului*** *– este redusă, apare pe perioada de realizare a proiectului.*

*f)* ***Debutul, durata, frecvenţa şi reversibilitatea impactului:*** *- impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii;*

***g) Cumularea impactului cu impactul altor proiecte existente și/sau aprobate*** *-**nu are efect cumulativ cu alte proiecte;*

***h) Posibilitatea de reducere efectivă a impactului*** *-**nu este cazul de implementare măsuri de evitare sau reducere a impactului.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

-proiectul propusintră sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

În conformitate cu Decizia nr. *72/29.12.2023* emisă de Administrația Națională ”Apele Române” Administrația Bazinală de Apă Someș-Tisa, Sistemul de Gospodărire a Apelor Bistrița-Năsăud, proiectul propus nu necesită elaborarea SEICA, lucrările nu vor determina modificări semnificative ale indicatorilor fizico-chimici și biologici și hidromorfologici raportat la corpul de apă.

**Condiţii de realizare a proiectului:**

1. *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

 ***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

 ***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

 ***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

 ***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

 ***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

 ***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

 ***8.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***9.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă. Se va întocmi evidenţa tuturor categoriilor de deşeuri conform prevederilor H.G. nr. 856/2002, cu modificările și completările ulterioare.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, cu modificările și completările ulterioare.*

***10.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

 ***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***11.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***12.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***13.*** *În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihna;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

***14.*** *Se vor respecta toate măsurile și condițiile impuse prin avizul de gospodărire a apelor emis de* Sistemul de Gospodărire a Apelor Bistrița-Năsăud*;*

***15.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Carmen Cîmpan geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |